Νικολάε Γιόργκα

Ο **Νικολάε Γιόργκα** (17 Ιανουαρίου 1871 - 27 Νοεμβρίου 1940) είναι ένας από τους γνωστότερους Ρουμάνους ιστορικούς του 20ου αιώνα ενώ διετέλεσε και πρωθυπουργός της χώρας του.

## Ζωή
### Καταγωγή
Ο Νικολάε Γιόργκα γεννήθηκε στις 17 Ιανουαρίου 1871 στο Μποτοσάνι των τότε Ηνωμενων Ηγεμονιών σε οικογένεια ελληνικής καταγωγής. Ο πατέρας του, Νίκου Γιόργκα, ήταν ασκούμενος δικηγόρος ο οποίος καταγόταν από έναν Έλληνα έμπορο που είχε εγκατασταθεί στο Μποτοσάνι τον 18ο αιώνα. Η μητέρα του, Ζούλνια Γιόργκα (αληθινό επίθετο Αργυροπούλου), ήταν γυναίκα φαναριώτικης ελληνικής καταγωγής. Ο Γιόργκα ισχυριζόταν ότι κατάγεται απευθείας από τις ευγενείς οικογένειες Μαυροκορδάτου και Αργυρού.
### Ιστορική καριέρα
Από μικρή ηλικία θα δείξει την μελλοντική του εξέλιξη: στην τρίτη τάξη του δημοτικού σχολείου στο Μποτοσάνι παραδίδει ένα μαθήμα ιστορίας, ενώ 14 ετών δημοσιεύει το πρώτο του άρθρο σε τοπική εφημερίδα. Το Σεπτέμβριου του 1888 εγγράφεται στη φιλοσοφική σχολή του πανεπιστημίου του Ιασίου στο φιλολογικό τμήμα. Το καλοκαίρι και το φθινόπωρο του επόμενου έτους δίνει όλεςτις εξετάσεις των ετών Α΄έως Γ΄, ενώ το Δεκέμβριο του ίδιου έτους η διπλωματική του εργασία που αφορούσε στην ελληνική λογοτεχνία αξιολογείται με *magna cum laude*. To Μάρτιο του 1890 δίνει την πρώτη του διάλεξη, με τίτλο «Η ηθική στην τέχνη». Την ίδια χρονιά του δίνεται μια υποτροφία για σπουδές στη Γαλλία και στη Γερμανία : παρακολουθεί μαθήματα στην École Pratique des Hautes Études στο τμήμα Ιστορίας και Φιλοσοφίας. Ως θέμα της διπλωματικής του εργασίας διάλεξε τη *Λατινική ποίηση στη Νέα Ιταλία του Sannazar και Vida*. To 1893 βρέθηκε στο Βερολίνο και στη Λειψία,όπου υπέβαλε με επιτυχία τη διδακτορική του διατριβή με θέμα, *Thomas III, Marquis de Saluces. Études Historiques*. Δυο χρόνια αργότερα διορίστηκε καθηγητής στο Πανεπιστήμιο του Βουκουρεστίου μέχρι το 1940.
Τέλειος γνώστης των κλασικών γλωσσών, μιλούσε αγγλικά, γαλλικά, ισπανικά, γερμανικά, ιταλικά, ολλανδικά, νορβηγικά.

## Ο πολιτικός Νικολάε Γιόργκα
Στις 28 Μαΐου 1907 εκλέχτηκε για πρώτη φορά βουλευτής. Το 1910 ίδρυσε δικό του κόμμα: το Εθνικό Δημοκρατικό Κόμμα. Υπήρξε πρόεδρος της Βουλής στα τέλη του Α΄ Παγκόσμιου πολέμου, πολλές φορές υπουργός,ενώ μεταξύ 1931 και 1932 διετέλσε πρωθυπουργός.  Η δημοκρατική του στάση προκάλεσε τη δυσαρέσκεια των λεγεωναρίων της Σιδηράς Φρουράς. Θα τον δολοφονήσουν τη νύχτα της 27ης προς 28ης Νοεμβρίου 1940.

## Συγγραφικό έργο
Η εργογραφία του Γιόργκα είναι κολοσιαία: μεταξύ 1884 και 1940 εξέδωσε 1.400 τίτλους βιβλίων και συλλογές εγγράφων, καθώς και άρθρα σε 700 πειοδικά, ρουμανικά και ξένα, θεατρικά έργα, ποιήματα, προσωπογραφίες, περιγραφές ταξιδιών, σκέψεις, αναπολήσεις, πολιτικούς λόγους, εκδόσις συγγραφέων, προλόγους, που αριθμούν περίπου 20.000 λήμματα. Από θεματική άποψη  καλύπτει τα εξής θέματα: παγκόσμια ιστορία, ιστορία των Ρουμάνων, βοηθήματα της ιστορίας, λογοτεχνία, εθνογραφία, λαογραφία, ιστορία της τέχνης, ιστορία της λογοτεχνίας, πολιτικοί λόγοι.

## Παραπομπές


## Πηγές
Φλορίν Μαρινέσκου, "Για την ελληνική έκδοση του έργου του Ν. IORGA, «Το Βυζάντιο μετά το Βυζάντιο»-Βιβλιογραφικό δοκίμιο", *Βυζαντινός Δόμος*, τομ. 2 (1988), σελ. 115-123.

## Εξωτερικοί σύνδεσμοι
* "Nicolae Iorga" Institute of History of the Romanian Academy http://www.users.interport.net/s/g/sgavrila/paginaiorga.html
* Nicolae Iorga, ARTICLE from the *Encyclopædia Britannica* http://www.britannica.com/EBchecked/topic/293151/Nicolae-Iorga
* V. Laurent "Nicolas Iorga, historien de la vie byzantine", ''Revue des études byzantines'', τομ. 4 (1946), σελ. 5-23.

Κατηγορία:Πρωθυπουργοί της Ρουμανίας
Κατηγορία:Ρουμάνοι συγγραφείς
Κατηγορία:Ρουμάνοι ιστορικοί
Κατηγορία:Ρουμάνοι ελληνικής καταγωγής
Κατηγορία:Ιστορικοί των οικονομικών
Κατηγορία:Ρουμάνοι βιογράφοι